BEC ออกหุ้นกู้ 2 ชุด 2 พันลบ. ชูดอกเบี้ย 4.20-5.10% ขายสถาบัน-รายใหญ่ 6-10 พ.ค.นี้
BEC ออกหุ้นกู้ 2 ชุด มูลค่า 2 พันลบ. ชูดอกเบี้ย 4.20-5.10% ขายสถาบัน-รายใหญ่ 6-10 พ.ค.65 ระดมทุนนำเงินชำระคืนหุ้นกู้เดิม ฟาก “ทริสเรทติ้ง” จัดอันดับน่าเชื่อถือ "BBB" แนวโน้ม "Positive"
BEC ออกหุ้นกู้ 2 ชุด มูลค่า 2 พันลบ. ชูดอกเบี้ย 4.20-5.10% ขายสถาบัน-รายใหญ่ 6-10 พ.ค.65 ฟาก “ทริสเรทติ้ง” จัดอันดับน่าเชื่อถือ "BBB" แนวโน้ม "Positive"
3 พ.ค. 2565

บริษัท บีอีซี เวิลด์ จำกัด (มหาชน) หรือ BEC ระบุว่า บริษัทฯ ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2565 จำนวน 2 ชุด รวมมูลค่าไม่เกิน 2,000 ล้านบาท ได้แก่ หุ้นกู้ชุดที่ 1 มูลค่าไม่เกิน 1,600 ล้านบาท อายุ 3 ปี อัตราดอกเบี้ยคงที่ 4.20% ต่อปีชำระดอกเบี้ยทุกๆ 6 เดือนตลอดอายุหุ้นกู้ และหุ้นกู้ชุดที่ 2 มูลค่าไม่เกิน 1,000 ล้านบาท อายุ 5 ปี อัตราดอกเบี้ยคงที่ 5.10% ต่อปีชำระดอกเบี้ยทุกๆ 6 เดือนตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 6, 9-10 พฤษภาคม 2565 ซื้อผ่านธนาคารกรุงเทพ ธนาคารกสิกรไทย บล.เกียรตินาคิภัทร และบล.เอเซีย พลัส ทั้งนี้บริษัทจะนำเงินที่ได้จากการเสนอขายหุ้นกู้ครั้งนี้ไปชำระคืนหนี้บางส่วนของหุ้นกู้ จำนวน 2,000 ล้านบาท ภายในเดือนพฤษภาคม 2565
ทั้งนี้หุ้นกู้ได้รับการจัดอันดับน่าเชื่อถือที่ “BBB” แนวโน้มอันดับเครดิต “Positive” โดยบริษัท ทริสเรทติ้ง จำกัด เมื่อวันที่ 7 มีนาคม 2565